ประเทศไทย นำเสนอความเป็นไทยผ่านเมนูอาหารไทยเลิศรสในเวทีการประชุมสุดยอดอาเซียน ครั้งที่ 34 พร้อมผลักดันต้มยำกุ้งเป็นเมนูมรดกทางวัฒนธรรม
ประเทศไทย นำเสนอความเป็นไทยผ่านเมนูอาหารไทยเลิศรสในเวทีการประชุมสุดยอดอาเซียน ครั้งที่ 34 พร้อมผลักดันต้มยำกุ้งเป็นเมนูมรดกทางวัฒนธรรมพลโทวีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า ในเวทีการประชุมสุดยอดอาเซียน ครั้งที่ 34 สิ่งหนึ่งที่ไทยในฐานะเจ้าภาพจะนำเสนอความเป็นไทย ด้วยการเสริฟอาหารไทยในโต๊ะงานเลี้ยงอาหารค่ำคืนนี้ ภายใต้ชื่องานเลี้ยง " มาลัย ไนท์" โดยจะใช้มาลัยเป็นสื่อถึงเอกลักษณ์ความเป็นไทย และใช้สำหรับต้อนรับแขกคนสำคัญของประเทศ เพื่อให้คนไทยเกิดความภาคภูมิใจ รวมถึงให้เห็นถึงวัฒนธรรมและความสวยงามของประเทศ ทั้งนี้ เมนูอาหารจะมีความหลากหลายชวนน่ารับประทาน ที่เริ่มจากอาหารว่าง เช่น ช่อม่วง / กระทงทอง / เมี่ยงบัวหลวง ส่วนอาหารหลัก อาทิ มัสมั่นไทย / ส่วนในวันพรุ่งนี้จะนำเสนออาหารจีนผสมผสานความเป็นไทย เช่น ผัดไทยมันกุ้ง รวมถึงต้มยำกุ้ง ที่หลายประเทศชื่นชอบและขณะนี้อยู่ระหว่างการขึ้นทะเบียนเป็นมรดกทางวัฒนธรรมของประเทศไทยด้วยด้านนายมนตรี จิรฐิติกาลกิจ หัวหน้า CHEF ห้องอาหารไทย ประจำโรงแรม ดิ แอทธินี ฯ ซึ่งเป็นโรงแรมที่จัดการประชุมกล่าวว่า อาหารไทยที่จะนำเสนอในช่วงค่ำนี้ เน้นอาหารไทยชาววัง ในยุครัชสมัยรัชกาลที่ 1-5 นำมาจัดจานประยุคตกแต่งให้เข้ากับสมัยใหม่ เน้นใช้วัสดุธรรมชาติอย่างใบตอง และเครื่องชามเบญจรงค์ ส่วนตัวรู้สึกดีใจที่เป็นส่วนหนึ่งนำเสนอความเป็นไทยผ่านอาหารไทยให้หลายประเทศเห็นความสวยงาม